Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni EGF/2014/015 GR/Attica Publishing activities) /* COM/2015/040 final */





MEMORANDUM TA’ SPJEGAZZJONI KUNTEST TAL-PROPOSTA 1. Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[1] (ir-"Regolament tal-FEG"). 2. L-awtoritajiet Griegi ssottomettew l-applikazzjoni EGF/2014/015 GR/Attica Publishing activities għal kontribuzzjoni finanzjarja mill-FEG, wara sensji skont it-tifsira tal-Artikolu 3 tar-Regolament dwar il-FEG (minn hawn ’il quddiem "sensji") f’46 intrapriża li joperaw fid-diviżjoni 58 ta’ NACE Rev. 2 (Attivitajiet ta’ pubblikazzjoni)[2] fil-livell NUTS 2[3] tar-reġjun tal-Attika (EL 30) fil-Greċja. 3. Wara l-valutazzjoni tagħha ta’ din l-applikazzjoni, il-Kummissjoni kkonkludiet, f'konformità mad-dispożizzjonijiet kollha applikabbli tar-Regolament tal-FEG, li l-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI Applikazzjoni għall-FEG: || EGF/2014/015 GR/Attica Publishing activities Stat Membru: || Il-Greċja Reġjun(i) kkonċernat(i) (livell NUTS 2): || L-Attika (EL 30) Data ta’ sottomissjoni tal-applikazzjoni: || 4.9.2014 Data ta’ konferma tal-wasla tal-applikazzjoni: || 18.9.2014 Data tat-talba għal informazzjoni addizzjonali: || 18.9.2014 Data tat-talba għal ġimagħtejn addizzjonali sabiex tiġi pprovduta l-informazzjoni mitluba || 29.10.2014 Data ta’ skadenza għall-għoti tal-informazzjoni addizzjonali: || 13.11.2014 Data ta’ skadenza għat-tlestija tal-valutazzjoni: || 5.2.2015 Kriterju tal-intervent: || Artikolu 4(1)(b) tar-Regolament FEG Is-settur(i) ta' attività ekonomika (Id-Diviżjoni tan-NACE Rev. 2): || Diviżjoni 58 ("Attivitajiet ta’ pubblikazzjoni") Perjodu ta' referenza (disa' xhur): || 12 ta’ Settembru 2013 - 12 ta’ Ġunju 2014 Għadd ta' sensji jew waqfien ta' attività matul il-perjodu ta' referenza: || 705 Numru ta’ benefiċjarji li mistennija jipparteċipaw fl-azzjonijiet: || 705 Numru ta’ żgħażagħ fil-mira barra mill-edukazzjoni, impjieg jew taħriġ (NEETs): || 0 Il-baġit għas-servizzi personalizzati (EUR) || 6 034 500 Il-baġit għall-implimentazzjoni tal-FEG[4] (EUR) || 210 000 Baġit totali (EUR) || 6 244 500 Kontribuzzjoni tal-FEG (60 %) (EUR) || 3 746 700 VALUTAZZJONI TAL-APPLIKAZZJONI Proċedura 4. L-awtoritajiet Griegi ssottomettew l-applikazzjoni EGF/2014/015 GR/Attica Publishing activities fi żmien 12-il ġimgħa mid-data li fiha ġew issodisfati l-kriterji ta’ intervent stabbiliti fl-Art. 4 tar-Regolament tal-FEG, jiġifieri l-4 ta’ Settembru 2014. Il-Kummissjoni kkonfermat li rċeviet l-applikazzjoni fi żmien ġimagħtejn mid-data ta’ sottomissjoni tal-applikazzjoni, fl-18 ta’ Settembru 2014. Il-Kummissjoni talbet informazzjoni addizzjonali mill-awtoritajiet Griegi fl-istess data. L-awtoritajiet Griegi pprovdew din l-informazzjoni addizzjonali fi żmien tmien ġimgħat mid-data tat-talba, wara estensjoni tad-data tal-iskadenza b’ġimagħtejn fuq it-talba debitament iġġustifikata tal-awtoritajiet Griegi. Il-perjodu ta' 12-il ġimgħa mill-wasla tal-applikazzjoni kompluta sa meta l-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribut finanzjarju jiskadi fil-5 ta’ Frar 2015. Eliġibbiltà tal-applikazzjoni L-intrapriżi u l-benefiċjarji kkonċernati 5. L-applikazzjoni tikkonċerna 705 ħaddiema li ngħataw is-sensja[5] f’46 intrapriża[6] li joperaw fid-diviżjoni 58 ta’ NACE Rev. 2 (Attivitajiet ta’ pubblikazzjoni) fil-livell NUTS 2 tar-reġjun tal-Attika (EL 30). Kriterji ta’ intervent 6. L-awtoritajiet Griegi ssottomettew l-applikazzjoni skont il-kriterju ta’ intervent tal-Artikolu 4(1)(b) tar-Regolament tal-FEG, li jeħtieġ mill-inqas 500 sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell tad-diviżjoni NACE Rev. 2 u li jinsabu f’reġjun wieħed jew f’żewġ reġjuni kontigwi kif definit fil-livell NUTS 2 fi Stat Membru. 7. Il-perjodu ta’ referenza ta’ disa’ xhur jibda fit-12 ta’ Settembru 2013 u għandu sat-12 ta’ Ġunju 2014. Kalkolu tas-sensji u tal-waqfien tal-attività 8. Is-sensji kollha ġew ikkalkolati mid-data tat-terminazzjoni de facto tal-kuntratt tal-impjieg jew mal-iskadenza tiegħu. Benefiċjarji eliġibbli 9. In-numru totali ta’ benefiċjarji eliġibbli huwa ta’ 705. Rabta bejn l-għoti tas-sensja u l-kriżi finanzjarja u ekonomika globali indirizzata fir-Regolament (KE) Nru 546/2009 10. Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzati fir-Regolament (KE) Nru 546/2009, il-Greċja targumenta li l-ekonomija Griega hija f’reċessjoni profonda għas-sitt sena konsekuttiva (2008-2013). Skont l-ELSTAT, l-Awtorità tal-Istatistika Griega, mill-2008, il-PDG tal-Greċja naqas b’25,7 punt perċentwali, il-konsum pubbliku naqas b’21 punt perċentwali u l-konsum privat naqas bi 32,3 punt perċentwali, filwaqt li l-qgħad żdied b’20,6 punt perċentwali. Anki jekk huwa stmat li l-ekonomija Griega ser taqbad it-triq tar-“ritorn għat-tkabbir” u l-previżjonijiet għal uħud minn dawn l-indikaturi huma diġà pożittivi għall-2014[7], is-suq tax-xogħol ser ikompli jesperjenza diffikultajiet fil-futur qrib. 11. Sabiex jindirizza l-kwistjoni tal-ħlasijiet lura tad-dejn barrani, fl-2008, il-gvern Grieg ħa miżuri xejn popolari, bħaż-żieda tad-dħul mit-taxxi, ir-razzjonalizzazzjoni tan-nefqa pubblika u t-tnaqqis tas-salarji tal-ħaddiema fis-settur pubbliku. Il-pagi fis-settur privat bdew jitnaqqsu wkoll f’tentattiv li tingħata spinta lill-kompetittività tal-ekonomija Griega. Sa mill-2008, eluf ta’ intrapriżi waqqfu l-attivitajiet tagħhom u għalqu, u dan wassal biex ingħataw is-sensji lill-ħaddiema tagħhom u eluf ta’ persuni li kienu jaħdmu għal rashom waqqfu l-attivitajiet tagħhom, b’dan kollu jikkontribwixxi għal żieda qawwija fil-qgħad. Effett immedjat tad-dħul imnaqqas kien tnaqqis fil-konsum privat - speċjalment ta’ oġġetti mhux essenzjali. 12. Fl-2009, it-tnaqqis fil-konsum tal-unitajiet domestiċi fil-Greċja segwa l-istess xejra negattiva bħal fl-UE-27. Fl-2010 u l-2011, kien hemm irkupru fil-konsum tal-unitajiet domestiċi fil-livell tal-UE-27 segwit minn tnaqqis fl-2012. Il-konsum tal-unitajiet domestiċi fil-Greċja ilu jonqos mill-bidu tal-kriżi finanzjarja u ekonomika u ċ-ċifri komplew sejrin lura kull sena. Konsum tal-unitajiet domestiċi (% tal-bidla meta mqabbel mas-sena ta’ qabel) || 2008 || 2009 || 2010 || 2011 || 2012 UE-27 || 0,44 || -1,67 || 1,04 || 0,26 || -0,74 Il-Greċja || 4,67 || -1,91 || -6,39 || -7,91 || -9,07 Sors: Eurostat. 13. Skont ir-rapport tal-ELSTAT dwar id-dħul tal-familji u l-kundizzjonijiet tal-għajxien, 23 % tal-Griegi kienu taħt il-livell limitu tal-faqar[8] fl-2012. 14. Skont studju riċenti[9] minn INE-GSEE[10], li ġie ppubblikat f’Lulju 2014, tlieta minn kull erba’ ħaddiema jew impjegati qalu li l-livell tad-dħul tagħhom naqas fl-2014 meta mqabbel mas-sena ta’ qabel minħabba tnaqqis fis-salarji. Barra minn hekk, 38 % ta’ dawk li wieġbu kienu jemmnu li s-salarji tagħhom ser jerġgħu jonqsu fit-tliet xhur li ġejjin. Il-maġġoranza ta’ dawk li wieġbu naqqsu l-ispejjeż tagħhom kif xieraq, b’mod partikolari l-baġit għal oġġetti mhux essenzjali bħal rivisti u gazzetti. 15. Sal-lum, is-settur tal-attivitajiet ta’ pubblikazzjoni kien is-suġġett ta’ applikazzjoni waħda oħra tal-FEG[11]abbażi wkoll tal-kriżi finanzjarja u ekonomika globali. Avvenimenti li wasslu għas-sensji u l-waqfien tal-attività 16. Skont l-awtoritajiet Griegi, l-avvenimenti li wasslu għas-sensji kienu primarjament tnejn: (1) it-tnaqqis fid-dħul disponibbli tal-unitajiet domestiċi – minħabba ż-żieda fil-piż tat-taxxa, it-tnaqqis fis-salarji (tal-impjegati kemm fis-settur pubbliku kif ukoll fis-settur privat) u ż-żieda fil-qgħad ― li rriżulta fi tnaqqis qawwi tal-poter tal-akkwist u l-ħtieġa li jiġi prijoritizzat l-infiq filwaqt li jitnaqqas il-konsum ta’ dawk li huma meqjusin bħala oġġetti mhux essenzjali għall-ħajja ta’ kuljum; (2) it-tnaqqis drastiku tas-self lil intrapriżi u individwi minħabba n-nuqqas ta’ flus kontanti fil-banek Griegi. Skont il-Bank of Greece, ir-rata ta’ tkabbir annwali għas-self mogħti lill-unitajiet domestiċi u l-intrapriżi (minbarra intrapriżi finanzjarji) ilha negattiva mill-2010 minħabba n-nuqqas ta’ flus kontanti fil-banek Griegi[12]. 17. Matul is-snin 2009-2012, il-kumpaniji li kienu joperaw fis-settur tal-midja tal-massa waqqfu l-attivitajiet tagħhom jew inkella naqqsu s-salarji tal-impjegati tagħhom[13]. F’dan il-kuntest, il-kumpaniji fis-settur tal-midja tal-massa qegħdin juru tnaqqis fid-dħul tagħhom, hekk kif l-infiq fuq ir-reklamar, li huwa wieħed mis-sorsi bażiċi tad-dħul tagħhom, naqas drastikament: fl-2012, l-infiq fuq ir-reklamar fil-midja tal-massa laħaq is-somma ta’ EUR 1,14 biljun, filwaqt li fl-2008 huwa kien laħaq is-somma ta’ EUR 2,67 biljun, jiġifieri kien hemm tnaqqis ta’ 57%[14]. 18. B’riżultat ta’ dan, il-kumpaniji ta’ kull tip u kategorija fis-settur tal-midja tal-massa bdew jiffaċċjaw problemi serji sabiex iħallsu l-obbligazzjonijiet tagħhom. Il-bilanċ tal-ħlasijiet juri li l-obbligazzjonijiet totali tal-kumpaniji fis-settur tal-midja tal-massa kienu jammontaw għal aktar minn € 3,2 biljun matul l-2010 u l-2011, b’50% minnhom ikunu obbligazzjonijiet għal perjodu ta’ żmien qasir[15]. 19. F’dan il-qafas, il-kumpaniji tal-pubblikazzjoni ltaqgħu ma’ problemi serji f’termini tal-vijabbiltà, hekk kif l-elementi tal-finanzjament u l-prestazzjoni tagħhom marru mill-ħażin għall-agħar matul il-perjodu tal-kriżi. It-tabella ta’ hawn taħt tippreżenta l-fatturat tas-settur tal-pubblikazzjoni u turi x-xejriet kostanti ’l isfel fl-aħħar snin: l-indiċi tal-fatturat tal-intrapriżi fis-settur tal-pubblikazzjoni (div. 58) naqas b’aktar minn 40% matul l-aħħar tliet snin (2010-2013). Din ix-xejra ’l isfel hija stmata wkoll għall-2014. Tabella 1: L-evoluzzjoni tal-indiċi tal-fatturat fis-settur tal-pubblikazzjoni (div. 58 NACE Rev. 2) fil-Greċja, 2010-2014 || 2010 || 2011 || 2012 || 2013 || BIDLA 2010-13 || 2014 div. 58. Attivitajiet ta’ pubblikazzjoni (sena bażi:2005=100) || 76,3 || 55,9 || 47,8 || 45,5 || -40,4 || 43,8 (stima) 20. In-nuqqas ta’ likwidità bħala effett sekondarju tar-riċessjoni tal-ekonomija Griega żied mad-diffikultajiet tal-intrapriżi fis-settur tal-pubblikazzjoni. 21. L-intrapriżi f’dak is-settur (gazzetti, rivisti, eċċ.) esperjenzaw tnaqqis ta’ 60 % fil-bejgħ tagħhom għall-perjodu 2009-2013 minħabba n-nuqqas ta’ domanda għall-prodotti tagħhom. It-tnaqqis kontinwu fid-dħul tal-konsumaturi Griegi wassal għal tibdil fl-attitudni u d-drawwiet tal-konsum tagħhom u dawwar l-attenzjoni tagħhom għal fuq il-ħtiġijiet “primarji” tagħhom. Din ix-xejra ’l isfel hija karatteristika għall-kumpaniji tal-gazzetti fl-Attika - li jirrappreżentaw parti kbira mill-kumpaniji tal-pubblikazzjoni fis-settur tal-midja tal-massa - illi tilfu nofs il-qarrejja tagħhom matul il-perjodu tal-kriżi (ara t-tabella 2). Tabella 2: L-evoluzzjoni taċ-ċirkolazzjoni tal-gazzetti tal-Attika f’kategoriji magħżula (2008-2013) || 2008 || 2009 || 2010 || 2011 || 2012 || 2013 GAZZETTI LI JOĦORĠU NHAR TA’ ĦADD || 1.130.178 || 1.115.732 || 971.287 || 861.111 || 730.425 || 676.537 GAZZETTI LI JOĦORĠU FILGĦODU || 59.581 || 52.280 || 41.262 || 31.686 || 28.385 || 6.916 GAZZETTI LI JOĦORĠU FILGĦAXIJA || 254.694 || 226.055 || 203.961 || 174.804 || 130.100 || 101.754 GAZZETTI FINANZJARJI LI JOĦORĠU KULL ĠIMGĦA || 43.065 || 27.621 || 34.665 || 20.721 || 15.206 || 9.016 AMMONT TOTALI || 1.487.518 || 1.421.688 || 1.251.175 || 1.088.322 || 904.116 || 794.223 22. Konsegwentement, il-livelli tal-impjiegi naqsu b’mod sinjifikanti u, matul il-perjodu 2010-2013, l-impjiegi fis-settur tal-pubblikazzjoni (div. 58 NACE Rev. 2) naqsu bi 28.7 punti perċentwali[16] skont l-Istitut Grieg tax-Xogħol. L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 23. Is-sensji jħallu impatt negattiv sinifikanti fuq l-ekonomija lokali, reġjonali u nazzjonali. L-għadd ta’ persuni qiegħda fil-Greċja matul il-perjodu 2008-2013 żdied b’erba’ darbiet. Rata tal-qgħad Sors: Eurostat[17] 24. Fl-istess ħin, ir-rata tal-qgħad fir-reġjun tal-Attika fl-ewwel kwart tal-2014 kienet ta’ 28% (filwaqt li l-medja għall-Greċja kienet ta’ 27,8%)[18]. Dan ir-reġjun jikkontribwixxi bi 43% għall-PDG Grieg (għalhekk, il-kriżi mġarrba mill-intrapriżi fir-reġjun taffettwa l-ekonomija Griega kollha kemm hi). Huwa jammonta wkoll għall-akbar sehem ta’ persuni qiegħda fil-Greċja, fatt li jaffettwa b’mod negattiv il-pożizzjoni tal-forza tax-xogħol fl-Attika. 25. Barra minn hekk, instab li l-biċċa l-kbira tal-intrapriżi fiż-żona usa’ ta’ Ateni qegħdin jiffaċċjaw problemi ta’ vijabbiltà komuni. Għalhekk, huwa ovvju li s-sensji fl-intrapriżi tal-pubblikazzjoni kienu ta’ piż żejjed għal reġjun li diġà kien intlaqat ħażin mill-konsegwenzi negattivi tal-kriżi. Benefiċjarji fil-mira u azzjonijiet proposti Benefiċjarji fil-mira 26. L-għadd stmat ta’ ħaddiema fil-mira li mistennija jipparteċipaw fil-miżuri huwa ta’ 705, jiġifieri l-ħaddiema eliġibbli kollha li ngħataw is-sensja. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Kategorija || Għadd ta' benefiċjarji Sess: || Irġiel: || 391 || (55,46 %) || Nisa: || 314 || (44,54 %) Ċittadinanza: || Ċittadini tal-UE: || 693 || (98,30 %) || Mhux ċittadini tal-UE: || 12 || (1,70 %) Grupp ta’ età: || 15-24 sena: || 12 || (1,70 %) || 25-29 sena: || 40 || (5,67 %) || 30-54 sena: || 576 || 81,71% || 55-64 sena: || 71 || (10,07 %) || aktar minn 64 sena: || 6 || (0,85 %) Eliġibbiltà tal-azzjonijiet proposti 27. Is-servizzi personalizzati li għandhom jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin: – Gwida okkupazzjonali: Din il-miżura ta’ akkumpanjament, li sejra tkun offruta lill-parteċipanti kollha, tkopri l-istadji li ġejjin: 1 Ir-reġistrazzjoni u l-investigazzjoni tal-ħtiġijiet. L-ewwel miżura pprovduta lill-parteċipanti kollha tinkludi r-reġistrazzjoni tad-dejta u l-identifikazzjoni tal-ħtiġijiet – personali, professjonali, soċjali, kif ukoll l-għoti ta’ informazzjoni dwar is-servizzi disponibbli u l-programmi ta’ taħriġ u dwar ir-rekwiżiti tat-taħriġ u l-ħiliet. 2 Dokument okkupazzjonali u personali. Dan hu maħsub biex jgħin lill-ħaddiema jidentifikaw il-ħiliet tagħhom u l-opportunitajiet relatati mal-interessi tagħhom, u biex jistabbilixxu pjan realistiku għall-karriera tagħhom. Il-valutazzjoni tal-ħiliet tinvolvi konsulenza intensiva u personalizzata, strutturata bħala mogħdija li tikkonsisti f’bosta stadji li fihom il-ħaddiem u dawk li jipprovdu l-pariri jaħdmu fuq kwistjoni (eż. opportunitajiet, interessi, analiżi tal-motivazzjonijiet u l-aspettattivi, l-ostakoli, eċċ.). Wara dawn il-valutazzjonijiet, jitfassal dokument personali u okkupazzjonali, li jistabbilixxi sommarju tal-ħiliet tal-parteċipant, il-proġett individwali tiegħu/tagħha u pjan ta’ azzjoni. 3 Proċedura tal-iżvilupp okkupazzjonali u personali. Din tinkludi: (1) id-definizzjoni tal-miri okkupazzjonali flimkien mal-attivitajiet ta’ tfittxija għall-impjiegi; (2) id-determinazzjoni u l-evalwazzjoni tas-sorsi tal-opportunitajiet ta’ impjiegi; (3) il-modi possibbli għas-sottomissjoni ta’ kandidatura għal pożizzjoni; (4) il-kitba ta’ CV u ittra ta’ akkumpanjament; (5) it-tħejjija għal intervista; (6) l-għoti ta’ għarfien bażiku dwar is-suq tax-xogħol u dwar kwistjonijiet istituzzjonali, okkupazzjonali, kummerċjali u legali. 4 It-twettiq tal-pjan ta’ azzjoni individwali. Il-konsulenti ser jakkumpanjaw ukoll lill-ħaddiema matul l-implimentazzjoni tal-mogħdijiet tat-taħriġ tagħhom u tal-pjanijiet individwali ta’ reintegrazzjoni fid-dinja tax-xogħol. Il-parteċipanti li huma interessati li jiftħu negozju sejrin jirċievu appoġġ ġenerali u konsulenza fl-intraprenditorija fil-qafas tal-miżura tal-gwida okkupazzjonali. 5 Monitoraġġ. Dan jipprovdi segwitu tal-parteċipanti matul is-sitt xhur wara t-tmiem tal-implimentazzjoni tal-miżuri. – It-taħriġ u t-taħriġ vokazzjonali. Din il-miżura tikkonsisti fl-għoti ta’ korsijiet ta’ taħriġ vokazzjonali lill-ħaddiema, li jikkorrespondu għall-ħtiġijiet tagħhom, kif identifikati matul l-attività ta’ konsulenza okkupazzjonali, u f’oqsma u setturi bi prospetti ta’ żvilupp tajbin u li jikkorrespondu għall-ħtiġijiet rikonoxxuti fis-suq tax-xogħol. Ser jiġu pprovduti żewġ tipi ta’ taħriġ: programmi ta’ taħriġ vokazzjonali kontinwu, kif ukoll programmi edukattivi jew korsijiet speċjalizzati. – Sussidju għall-ħaddiema li jaħdmu għal rashom. Il-ħaddiema li jiftħu n-negozju tagħhom se jirċievu sa EUR 15 000 li jagħmlu tajjeb għall-ispejjeż tal-bidu. Fil-Greċja, waħda mid-diffikultajiet ewlenin li jaffaċċjaw l-imprendituri meta jiftħu negozju hija l-aċċess għal finanzjament. Il-banek, minħabba n-nuqqas ta’ flus, jiċħdu l-maġġoranza ta’ talbiet għal self. Din il-miżura għandha l-għan li tippromwovi l-intraprenditorija permezz ta’ dan l-appoġġ finanzjarju. – Benefiċċju għat-tfittxija għax-xogħol u benefiċċju għat-taħriġ. Biex jiġu koperti l-ispejjeż imġarrbin meta jieħdu sehem fil-miżura ta’ gwida okkupazzjonali, il-benefiċjarji sejrin jirċievu EUR 50 għal kull jum ta’ parteċipazzjoni. Waqt it-taħriġ, il-benefiċċju sejjer ikun ta’ EUR 6 fis-siegħa. – Benefiċċju tal-mobbiltà. Dawk il-ħaddiema li jaċċettaw impjieg li jinvolvi tibdil ta' residenza se jirċievu somma f'daqqa ta' EUR 2 000 biex ikopru n-nefqa meħtieġa. 28. L-azzjonijiet proposti, deskritti hawnhekk, jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma għandhomx jissostitwixxu miżuri passivi ta’ protezzjoni soċjali. 29. L-awtoritajiet Griegi pprovdew l-informazzjoni meħtieġa dwar l-azzjonijiet li huma obbligatorji għall-intrapiżi kkonċernati permezz tal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG mhux sejra tieħu post azzjonijiet bħal dawn. Baġit stmat 30. L-ispejjeż totali stmati huma EUR 6 244 500, li jinkludu n-nefqa għal servizzi personalizzati ta’ EUR 6 034 500 u n-nefqa għall-attivitajiet ta’ tħejjija, amministrazzjoni, informazzjoni u pubbliċità, kontroll u rapportar ta’ EUR 210 000. 31. Il-kontribuzzjoni finanzjarja totali mitluba mill-FEG hija ta’ EUR 3 746 700 (60 % tal-ispejjeż totali). Azzjonijiet || Numru stmat ta’ parteċipanti || Spiża stmata għal kull parteċipant (EUR) || Spejjeż totali stmati (EUR) Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) (Konsulenza okkupazzjonali) || 705 || 1 250 || 881 250 Taħriġ vokazzjonali || 460 || 2 400 || 1 104 000 Taħriġ/edukazzjoni speċjalizzat(a) || 245 || 4 000 || 980 000 (Sussidju għall-ħaddiema li jaħdmu għal rashom) || 80 || 15 000 || 1 200 000 Subtotal (a): Perċentwal tal-pakkett ta’ servizzi personalizzati || – || 4 165 250 (69,02 %) Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG) Benefiċċji għal meta wieħed ikun qed ifittex impjieg || 705 || 1 250 || 881 250 Benefiċċji għat-taħriġ || 460 || 1 800 || 828 000 Benefiċċji għall-mobilità || 80 || 2 000 || 160 000 Subtotal (b): Perċentwal tal-pakkett ta’ servizzi personalizzati || – || 1 869 250 (30,98 %) Azzjonijiet skont l-Artikolu 7(4) tar-Regolament tal-FEG 1. Attivitajiet ta’ tħejjija || – || 40 000 2. Amministrazzjoni || – || 40 000 3. Informazzjoni u pubbliċità || – || 100 000 4. Kontroll u rapportar || – || 30 000 Subtotal (c): Perċentwal tal-ispejjeż totali: || – || 210 000 (3,36 %) Spejjeż totali (a + b + c): || – || 6 244 500 Kontribuzzjoni tal-FEG (60 % tal-ispejjeż totali) || – || 3 746 700 32. L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. L-awtoritajiet Griegi kkonfermaw li dawn l-azzjonijiet jiddependu mill-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew taħriġ. 33. L-awtoritajiet Griegi kkonfermaw li l-ispejjeż tal-investimenti għall-ħaddiema li jaħdmu għal rashom, il-ftuħ ta’ negozji u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju. Perjodu ta’ eliġibbiltà tan-nefqa 34. L-awtoritajiet Griegi bdew jipprovdu s-servizzi personalizzati lill-benefiċjarji fil-mira fit-28 ta’ Novembru 2014. Għalhekk, in-nefqa fuq l-azzjonijiet imsemmija fil-punt 27 għandha tkun eliġibbli għal kontribuzzjoni finanzjarja mill-FEG mit-28 ta’ Novembru 2014 sat-28 ta’ Novembru 2016. 35. L-awtoritajiet Griegi bdew iġarrbu n-nefqa amministrattiva sabiex jimplimentaw il-FEG fit-3 ta’ Novembru 2014. Għalhekk, in-nefqa għall-attivitajiet ta’ tħejjija, amministrazzjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mit-3 ta’ Novembru 2014 sat-28 ta’ Mejju 2017. Kumplimentarjetà ma’ azzjonijiet iffinanzjati minn fondi nazzjonali jew tal-Unjoni 36. Is-sors ta’ prefinanzjament jew kofinanzjament nazzjonali huwa l-Programm ta’ Investiment Pubbliku tal-Ministeru tal-Iżvilupp Grieg. 37. L-awtoritajiet Griegi kkonfermaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex sejrin jirċievu wkoll kontribuzzjoni finanzjarja minn strumenti finanzjarji oħrajn tal-Unjoni. Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-imsieħba soċjali kif ukoll l-awtoritajiet lokali u reġjonali 38. L-awtoritajiet Griegi indikaw li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-benefiċjarji fil-mira (l-Unjin tal-Ġurnalisti tal-Gazzetti li Joħorġu ta’ Kuljum f’Ateni (ΕΣΗΕΑ), l-Unjin tal-Impjegati tal-Gazzetti li Joħorġu ta’ Kuljum f’Ateni (ΕΠΗΕΑ)) u l-Istitut tax-Xogħol GSEE). Fis-17 ta’ Ġunju 2014, huma bagħtu ittra lill-Ministru u lid-Deputat Ministru tax-Xogħol b’informazzjoni dwar il-kriżi prevalenti fis-settur kollu tal-midja bħala riżultat tar-riċessjoni ekonomika fil-pajjiż, ir-rapportar dwar in-numru kbir ħafna ta’ kumpaniji li joperaw fis-settur tal-midja li kienu qegħdin iwaqqfu l-attivitajiet tagħhom, it-tnaqqis tas-salarji tal-impjegati tagħhom, it-tkeċċija tal-ħaddiema, eċċ. u li fiha talbu lill-awtoritajiet sabiex jivverifikaw l-eliġibbiltà ta’ applikazzjoni potenzjali għall-FEG. Fis-27 ta’ Ġunju 2014 saru l-arranġamenti għall-ewwel laqgħa bejn l-awtorità maniġerjali tal-FEG fil-Greċja (EYSEKT) u r-rappreżentanti ta’ ΕΣΗΕΑ, ΕΠΗΕΑ u tal-Istitut tax-Xogħol tal-GSEE. Fil-31 ta’ Lulju 2014 saret it-tieni laqgħa, li għaliha attendew rappreżentanti tal-Awtorità għall-Koordinazzjoni u l-Monitoraġġ tal-FSE (EYSEKT), rappreżentanti ta’ ΕΣΗΕΑ, ΕΠΗΕΑ u tal-Istitut tax-Xogħol tal-GSEE u rappreżentanti tal-ħaddiema. F’din il-laqgħa, ir-rappreżentanti tal-ħaddiema taw dejta ddettaljata dwar il-każ potenzjali u r-rappreżentanti minn ΕΣΗΕΑ, ΕΠΗΕΑ u l-Istitut tax-Xogħol tal-GSEE impenjaw ruħhom li jinformaw lill-ħaddiema kollha dwar it-talba għal finanzjament mill-Fond Ewropew ta’ Aġġustament għall-Globalizzazzjoni. Wara kien imiss li l-parteċipanti kollha jiddiskutu d-disinn tal-azzjonijiet individwalizzati proposti għall-benefiċjarji. 39. Il-proposti tar-rappreżentanti tal-impjegati kienu bbażati fuq il-ħtiġijiet tagħhom, kif ukoll fuq il-pożizzjoni tal-imsieħba soċjali – abbażi tal-ħtiġijiet u l-partikolaritajiet tas-suq tax-xogħol lokali. 40. L-EYSEKT ikkooperat mal-partijiet kollha involuti fuq id-disinn tal-azzjonijiet individwalizzati proposti għall-benefiċjarji. Sistemi ta' ġestjoni u kontroll 41. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Greċja nnotifikat lill-Kummissjoni li l-kontribuzzjoni finanzjarja sejra tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Greċja. L-Awtorità għall-Koordinazzjoni u l-Monitoraġġ tal-Azzjonijiet tal-FSE (EYSEKT) ser taġixxi bħala awtorità maniġerjali, l-EDEL (il-Kumitat tal-Awditjar Fiskali) bħala l-awtorità tal-awditjar u s-Servizz tal-Awtorità tal-Pagamenti Speċjali bħala l-awtorità taċ-ċertifikazzjoni. Impenji pprovduti mill-Istat Membru kkonċernat 42. L-awtoritajiet Griegi pprovdew il-garanziji kollha meħtieġa rigward dawn li ġejjin: – il-prinċipji ta’ ugwaljanza fit-trattament u nondiskriminazzjoni sejrin jiġu rrispettati fl-aċċess għall-azzjonijiet proposti u fl-implimentazzjoni tagħhom; – ir-rekwiżiti stabbiliti fil-leġiżlazzjoni nazzjonali u tal-UE dwar għotjiet ta’ sensja kollettivi ġew issodisfati; – meta l-intrapriżi li jkunu taw is-sensja jkunu komplew bl-attivitajiet tagħhom wara t-tkeċċijiet, huma jkunu kkonformaw mal-obbligi legali tagħhom li jirregolaw l-għotjiet tas-sensja u jkunu pprovdew għall-ħaddiema tagħhom kif xieraq; – l-azzjonijiet proposti se jipprovdi appoġġ għall-ħaddiema individwali u mhux se jintużaw għar-ristrutturar ta’ kumpaniji jew setturi; – - l-azzjonijiet proposti mhux ser jirċievu appoġġ finanzjarju minn fondi jew strumenti finanzjarji oħrajn tal-Unjoni u kwalunkwe finanzjament doppju ser jiġi evitat; – l-azzjonijiet proposti sejrin ikunu kumplimentari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG sejra tikkonforma mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Proposta baġitarja 43. Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[19]. 44. Wara li studjat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mmobilizzat il-FEG għall-ammont ta’ EUR 3 746 700, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni. 45. Id-deċiżjoni proposta ta’ mobilizzazzjoni tal-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u dwar ġestjoni finanzjarja tajba.[20]. Atti relatati 46. Filwaqt li tippreżenta din il-proposta għal deċiżjoni biex jiġi mobilizzat il-FEG, il-Kummissjoni sejra tippreżenta proposta lill-Parlament Ewropew u lill-Kunsill għal trasferiment ta’ ammont ta’ EUR 3 746 700 fl-intestatura baġitarja relevanti. 47. Fl-istess waqt li tadotta l-proposta għal deċiżjoni biex timmobilizza l-FEG, il-Kummissjoni sejra tadotta deċiżjoni dwar kontribuzzjoni finanzjarja, permezz ta' att ta' implimentazzjoni, li għandu jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni EGF/2014/015 GR/Attica Publishing activities) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[21], u b’mod partikolari l-Artikolu 15(4) tiegħu, Wara li kkunsidraw l-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba[22], u b’mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea, Billi: (1) Il-Fond Ewropew ta’ Aġġustament għall-Globalizzazzjoni (FEG) ġie stabbilit sabiex jipprovdi appoġġ għall-ħaddiema li ngħataw is-sensja u għall-persuni li kienu jaħdmu għal rashom u kellhom iwaqqfu l-attività tagħhom bħala riżultat tal-bidliet strutturali kbar fix-xejriet tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi ekonomika u finanzjarja globali indirizzata fir-Regolament (KE) Nru 546/2009 tal-Parlament Ewropew u tal-Kunsill[23], jew bħala riżultat ta’ kriżi finanzjarja u ekonomika globali ġdida u biex jassistihom fir-reintegrazzjoni tagħhom fis-suq tax-xogħol. (2) Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013[24] (3) Fl-4 ta’ Settembru 2014, il-Greċja ssottomettiet applikazzjoni għall-mobilizzazzjoni tal-FEG, fir-rigward tas-sensji[25] f’46 intrapriża li joperaw fid-diviżjoni 58 ta’ NACE Rev. 2 (attivitajiet ta’ pubblikazzjoni)[26] fil-livell NUTS 2 fir-reġjun tal-Attika (EL 30) fil-Greċja. Din ġiet issupplimentata b'informazzjoni addizzjonali skont l-Artikolu 8(3) tar-Regolament (UE) Nru 1309/2013. L-applikazzjoni hija konformi mar-rekwiżiti għad-determinazzjoni ta’ kontribuzzjoni finanzjarja mill-FEG b’konformità mal-Artikolu 13 tar-Regolament (UE) Nru 1309/2013. Għalhekk, il-Kummissjoni pproponiet li timmobilizza ammont ta’ EUR 3 746 700. (4) Għalhekk, il-FEG għandu jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mill-Greċja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2015, il-FEG għandu jiġi mobilizzat sabiex jipprovdi s-somma ta’ EUR 3 746 700 f’approprjazzjonijiet ta’ impenn u pagament. Artikolu 2 Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [4] Skont ir-raba' paragrafu tal-Artikolu 7 tar-Regolament (UE) Nru 1309/2013. [5] Skont it-tifsira tal-Artikolu 3(a) tar-Regolament tal-FEG. [6] Għal-lista ta’ intrapriżi kkonċernati u l-għadd ta’ ħaddiema li ngħataw is-sensja f’kull intrapriża ara l-Anness. [7] http://ec.europa.eu/economy_finance/eu/forecasts/2014_autumn_forecast_mt.htm [8] Fil-Greċja, is-soll tal-faqar huwa ta’ EUR 5 708 fis-sena għal kull persuna (għal individwi) u EUR 11 986 għal unitajiet domestiċi magħmulin minn żewġ adulti u żewġt itfal sa 14-il sena. [9] http://www.inegsee.gr/wp-content/uploads/2014/07/Symperasmata.pdf [10] L-Istitut tax-Xogħol tal-Konfederazzjoni Ġenerali Griega tax-Xogħol. [11] FEG/2009/024 NL Noord Holland u Zuid Holland, COM(2010) 532. [12] http://www.bankofgreece.gr/BogEkdoseis/Summary_Annrep2013.pdf [13] http://www.efsyn.gr/?p=5033 [14] http://www.3comma14.gr/pi/?survey=16005 [15] http://www.efsyn.gr/?p=5033 [16] http://www.inegsee.gr [17] Code tsdec450 [18] Sors: L-Awtorità tal-Istatistika Griega, stħarriġ dwar il-Forza tax-Xogħol, dejta tal-ewwel kwart. [19] ĠU L 347, 20.12.2013, p. 884. [20] ĠU C 373, 20.12.2013, p. 1. [21] ĠU L 347, 20.12.2013, p. 855. [22] ĠU C 373, 20.12.2013, p. 1. [23] ĠU L 167, 29.6.2009, p.26. [24] Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884). [25] Skont it-tifsira tal-Artikolu 3(a) tar-Regolament tal-FEG. [26] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). Intrapriżi u għadd ta' sensji T.C.T. MEDIA GROUP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 2 D.A. ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΤΑΙΡΕΙΑ || 2 D.B.A.S. ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 6 QUEUE PRINT ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 METRORAMA ΕΚΔΟΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 MOTORPRESS HELLAS ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 11 MULTIMEDIA ΕΦΑΡΜΟΓΕΣ ΠΛΗΡΟΦΟΡΙΚΗΣ ΜΕΣΩΝ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 10 PEGASUS MAGAZINES PUBLICATIONS AEE || 3 PRESS TABAC ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΜΕΣΩΝ ΕΝΗΜΕΡΩΣΗΣ || 2 REAL MEDIA ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 7 SPORTDAY ΑΝΩΝΥΜΗ ΕΜΠΟΡΙΚΗ ΠΑΡΑΓΩΓΙΚΗ & ΕΚΔΟΤΙΚΗ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ || 6 TRECK Α.Β.Ε.Ε.Ε. ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ ΑΝΩΝΥΜΗ ΒΙΟΜΗΧΑΝΙΚΗ & ΕΜΠΟΡΙΚΗ ΕΤΑΙΡΕΙΑ || 6 UP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 22 WEB ENTERTAINMENT ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 8 ΑΝΕΞΑΡΤΗΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 9 ΑΝΝΑ ΒΕΝΕΤΣΑΝΟΥ & ΣΙΑ ΕΤΕΡΟΡΥΘΜΟΣ ΕΤΑΙΡΕΙΑ || 1 ΑΝΩΝΥΜΟΣ ΒΙΟΜΗΧΑΝΙΚΗ ΕΚΤΥΠΩΤΙΚΗ ΕΤΑΙΡΕΙΑ ΒΙΒΛΙΟΔΕΣΙΕΣ ΕΝΤΥΠΩΝ DIAMOND PRINT || 14 ΑΤΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 14 GRAFOPRINT Α.Β.Ε.Ε. ΓΡΑΦΙΚΩΝ ΤΕΧΝΩΝ || 10 ΔΗΜΟΚΡΑΤΙΚΟΣ ΤΥΠΟΣ ΕΙΔΗΣΕΟΓΡΑΦΙΚΗ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 25 ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ ΑΝΩΝΥΜΗ ΕΤΑΙΡΕΙΑ - ΔΟΛ || 64 ΔΙΟΠΤΡΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 3 Ε. ΣΠΥΡΟΥ - Γ. Κ. ΣΠΥΡΟΥ & ΣΙΑ ΟΜΟΡΡΥΘΜΟΣ ΕΤΑΙΡΕΙΑ || 1 ΕΚΔΟΣΕΙΣ ΕΘΝΟΣ ΑΝΩΝΥΜΗ ΕΤΑΙΡΕΙΑ || 21 ΕΚΔΟΣΕΙΣ ΛΥΜΠΕΡΗ ΑΝΩΝΥΜΗ ΕΤΑΙΡΕΙΑ || 92 ΕΚΔΟΣΕΙΣ ΠΡΩΤΟ ΘΕΜΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 19 ΕΚΤΥΠΩΣΕΙΣ IRIS Α.Ε.Β.Ε. || 32 ΕΝΤΥΠΟΕΚΔΟΤΙΚΗ Α.Ε.Β.Ε.Τ. || 2 ΕΞΕΡΕΥΝΗΤΗΣ - EXPLORER ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΚΤΥΠΩΤΙΚΗ ΕΤΑΙΡΕΙΑ || 22 EXPRESS - Δ. ΚΑΛΟΦΩΛΙΑΣ ΕΚΔΟΤΙΚΗ ΕΚΤΥΠΩΤΙΚΗ ΑΝΩΝΥΜΗ ΕΤΑΙΡΕΙΑ || 16 ΖΑΓΚΛΗΣ || 2 Η ΕΠΟΧΗ ΕΚΔΟΤΙΚΟΣ ΔΗΜΟΣΙΟΓΡΑΦΙΚΟΣ ΣΥΝΕΤΑΙΡΙΣΜΟΣ ΠΟΛΙΤΙΚΩΝ & ΠΟΛΙΤΙΣΤΙΚΩΝ ΜΕΛΕΤΩΝ || 3 Η ΝΑΥΤΕΜΠΟΡΙΚΗ Π.ΑΘΑΝΑΣΙΑΔΗΣ & ΣΙΑ ΑΝΩΝΥΜΗ ΕΤΑΙΡΕΙΑ || 31 Η.ΜΕ.ΠΕ.Τ. ΑΝΩΝΥΜΗ ΕΤΑΙΡΕΙΑ ΕΚΔΟΣΕΩΝ ΗΜΕΡΗΣΙΟΥ - ΠΕΡΙΟΔΙΚΟΥ ΤΥΠΟΥ ΚΑΙ ΗΛΕΚΤΟΝΙΚΩΝ ΜΜΜ || 25 ΗΜΕΡΗΣΙΑ Α.Ε.Ε. || 9 Θ.Μ. ΝΙΚΟΛΑΪΔΗΣ ΔΗΜΟΣΙΟΓΡΑΦΙΚΕΣ & ΑΘΛΗΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 9 ΚΑΘΗΜΕΡΙΝΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 33 ΚΕΡΔΟΣ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 11 Κ.Μ.Π. ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 6 ΠΑΡΟΝ ΕΚΔΟΣΕΙΣ Ε.Π.Ε. || 2 SELENA ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 10 ΣΥΓΧΡΟΝΗ ΕΠΟΧΗ ΕΚΔΟΤΙΚΗ Α.Ε.Β.Ε. || 18 ΤΗΛΕΡΑΜΑ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 6 ΤΡΙΤΗ ΟΨΗ ΑΝΩΝΥΜΗ ΕΤΑΙΡΕΙΑ ΗΛΕΚΤΡΟΝΙΚΩΝ ΕΚΔΟΣΕΩΝ || 35 Χ. Κ. ΤΕΓΟΠΟΥΛΟΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 52 ΧΡΥΣΗ ΕΥΚΑΙΡΙΑ ΑΝΩΝΥΜΗ ΕΤΑΙΡΕΙΑ || 21 Għadd totali ta' intrapriżi: 46 || Għadd totali ta' sensji: || 705